L 42/10
LV
Eiropas Savienības Oficiālais Vēstnesis
23.2.2022.
(5)
Īstenošanas lēmuma (ES) 2021/641 pielikumā jaunākie grozījumi izdarīti ar Komisijas Īstenošanas lēmumu (ES) 2022/198 (4) pēc tam, kad mājputnu vai nebrīvē turētu putnu populācijā Bulgārijā, Vācijā, Spānijā, Francijā, Ungārijā, Nīderlandē, Polijā un Portugālē tika konstatēti augsti patogēniskās putnu gripas uzliesmojumi, un tas bija jāatspoguļo minētajā pielikumā.
(6)
Kopš Īstenošanas lēmuma (ES) 2022/198 pieņemšanas dienas Čehija, Dānija, Vācija, Spānija, Francija, Itālija, Nīderlande, Polija un Portugāle ir paziņojušas Komisijai par jauniem augsti patogēniskās H5N1 apakštipa putnu gripas uzliesmojumiem objektos, kuros tur mājputnus vai nebrīvē turētus putnus un kuri atrodas minētā īstenošanas lēmuma pielikumā norādītajos apgabalos vai ārpus tiem.
(7)
Arī Rumānija ir paziņojusi Komisijai par vienu augsti patogēniskās H5N1 apakštipa putnu gripas uzliesmojumu kādā objektā, kurā tur mājputnus vai nebrīvē turētus putnus, minētās dalībvalsts Jalomicas žudecā.
(8)
Arī Apvienotā Karaliste attiecībā uz Ziemeļīriju ir paziņojusi Komisijai par vienu augsti patogēniskās H5N1 apakštipa putnu gripas uzliesmojumu kādā objektā, kurā tur mājputnus vai nebrīvē turētus putnus.
Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“izstāšanās līgums”) un jo īpaši Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, pēc izstāšanās līgumā paredzētā pārejas perioda beigām Regula (ES) 2016/429 un uz to balstītie Komisijas akti ir piemērojami Apvienotajai Karalistei un tās teritorijā attiecībā uz Ziemeļīriju.
Līdz ar to Apvienotajā Karalistē attiecībā uz Ziemeļīriju tiek piemēroti Īstenošanas lēmumā (ES) 2021/641 noteiktie ārkārtas pasākumi.
(9)
Čehijas, Dānijas, Vācijas, Spānijas, Francijas, Itālijas, Nīderlandes, Polijas, Portugāles, Rumānijas un Apvienotās Karalistes attiecībā uz Ziemeļīriju kompetentās iestādes ir veikušas nepieciešamos slimības kontroles pasākumus, kas prasīti saskaņā ar Deleģēto regulu (ES) 2020/687, tostarp ap apgabaliem, kuros šie uzliesmojumi konstatēti, ir izveidojušas aizsardzības zonas un uzraudzības zonas.
(10)
Komisija sadarbībā ar Čehiju, Dāniju, Vāciju, Spāniju, Franciju, Itāliju, Nīderlandi, Poliju, Portugāli, Rumāniju un Apvienoto Karalisti attiecībā uz Ziemeļīriju pārbaudīja slimības kontroles pasākumus, ko minētās dalībvalstis un Apvienotā Karaliste attiecībā uz Ziemeļīriju bija veikušas, un atzīst, ka to aizsardzības zonu un uzraudzības zonu robežas, ko Čehijā, Dānijā, Vācijā, Spānijā, Francijā, Itālijā, Nīderlandē, Polijā, Portugālē, Rumānijā un Apvienotajā Karalistē attiecībā uz Ziemeļīriju ir izveidojušas minēto dalībvalstu kompetentās iestādes un Apvienotās Karalistes attiecībā uz Ziemeļīriju kompetentās iestādes, atrodas pietiekami tālu no objektiem, kuros apstiprināti nesenie augsti patogēniskās putnu gripas uzliesmojumi.
(11)
Patlaban Īstenošanas lēmuma (ES) 2021/641 pielikumā nav tādu apgabalu, kuri norādīti kā aizsardzības zonas Rumānijā, un tādu apgabalu, kuri norādīti kā aizsardzības zonas un uzraudzības zonas Apvienotajā Karalistē attiecībā uz Ziemeļīriju.
(12)
Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus šķēršļus tirdzniecībai, sadarbībā ar Čehiju, Dāniju, Vāciju, Spāniju, Franciju, Itāliju, Nīderlandi, Poliju, Portugāli, Rumāniju un Apvienoto Karalisti attiecībā uz Ziemeļīriju ir nepieciešams steidzami Savienības līmenī aprakstīt minēto dalībvalstu un Apvienotās Karalistes attiecībā uz Ziemeļīriju saskaņā ar Deleģēto regulu (ES) 2020/687 izveidotās aizsardzības zonas un uzraudzības zonas.
(13)
Tāpēc Īstenošanas lēmuma (ES) 2021/641 pielikumā norādītie apgabali, kuri izveidoti Čehijā, Dānijā, Vācijā, Spānijā, Francijā, Itālijā, Nīderlandē, Polijā, Portugālē un Rumānijā, būtu jāgroza.
(14)
Turklāt Īstenošanas lēmuma (ES) 2021/641 pielikumā būtu jānorāda aizsardzības zona, kas izveidota Rumānijā, un aizsardzības un uzraudzības zonas, kas izveidotas Apvienotajā Karalistē attiecībā uz Ziemeļīriju.
(4) Komisijas Īstenošanas lēmums (ES) 2022/198 (2022. gada 9. februāris), ar ko groza pielikumu Īstenošanas lēmumam (ES) 2021/641 par ārkārtas pasākumiem saistībā ar augsti patogēniskās putnu gripas uzliesmojumiem dažās dalībvalstīs (OV L 31, 14.2.2022., 56. lpp.).